**Театр арқылы балалардың тілдерін, шығармашылық**

**қабілеттерін дамыту**

Балалық шақ – адамның ең бақытты және уайымсыз кезеңі ғана емес, сонымен қатар бұл - тұлғаның қарқынды қалыптасу кезеңі. Балалық шағында қалыптаспаған нәрселердің орнын үлкен адам кейіннен толықтыра алмайды. Баланы оқуға мұқтаждау барысында біз одан ойынды, демек, балалық уайымдарды, талпыныстар мен қатынастарды тартып алатынымызды есте сақтап, ұмытпауымыз қажет. Әсіресе, мектеп жасына дейінгі балалалардың тілдерін, шығармашылық қабілеттерін театр арқылы дамыту өте қолайлы. Тәрбиеші ретінде де, мен өз тәжірибемде театр түрлерін кеңінен қолданамын. Театр түрлерін кеңінен қолдану мақсатым: баланы саханада  кейіпкер  ретінде ойната  отырып, оның жеке тұлғасын жан-жақты дамыту. Оның бойында әдебиетке, мәдениетке, өнерге деген құштарлықты  ояту. Бүлдіршіндер саханада шағын рөлдерде ойнау арқылы байланыстыра сөйлеуге, әдемі киініп, жинақы жүруге, үлкендермен және өзге де балалармен тіл табыса білуге үйренеді. Жетілген диалог балалардың өз пікірін жеткізе білуге жетелейді.

Ойын барысында ойын ситуациясына бейімделу, алғашқы да жекелеген элементерді, кейінен рөлді толығымен ойнау арқылы баланың ой-өрісі,қиялы дамиды. Рөлді ойнау арқылы өз кейіпкерін алдына елестетіп қана қоймай, бала оның әрекеттерін, сезімдерін сезінеді. Осындай эмоциялық күйлер баланы бұрын байқамаған өмір көрністеріне таңқалдырып,өз сезімін мимика, ым-ишара, тағы басқа көріністер арқылы біреуге үйретеді

Театрландырылған ойындар балалардың ой-өрісін кеңейтеді, балаларды әңгімеге араласуға, спектакль туралы  ата-аналарына, жолдастарына әңгімелеп беруге итермелейді. Бұның бәрі сөйлеу қабілетінің дамуына, диалог түрінде сөйлеуге өзі алған әсерін монолог түрінде сөйлеп жеткізуге септігін тигізеді.

Әсіресе, театрдың мына түрлерін кеңінен қолданамын: саусақ театры, үстел үсті театры, қолғап театры, көлеңке театры, қуыршақ театры және т.б. Топта балалардың театрлық ойындары үшін арнайы атрибуттар, маскалар, киімдер, құрал жабдықтар бар. Балалар ҰОҚ де және одан тыс уақытта театр бұрышына барып ойнай алады. Барлығы қол жетімді жерде орналасқан және эстетикалық талаптарға сай.